**บันทึกข้อความ**

**ส่วนราชการ** สำนักงานส่งเสริมการปกครองท้องถิ่นจังหวัดกระบี่ (กลุ่มงานบริการสาธารณะฯ) โทร 075-611-899

**ที่** กบ 0023.6/  **วันที่**  กุมภาพันธ์ 2568

เรื่อง แนวทางการจัดการขยะเศษใบไม้กิ่งไม้เพื่อลดการเผา

เรียน ผู้ว่าราชการจังหวัดกระบี่

 **1. เรื่องเดิม**

 กรมส่งเสริมการปกครองท้องถิ่นได้ขอให้จังหวัดแจ้งแนวทางการดำเนินการตามอำนาจหน้าที่ขององค์กรปกครองส่วนท้องถิ่นที่ได้กำหนดไว้ในพระราชบัญญัติการสาธารณสุข พ.ศ. 2535 และที่แก้ไขเพิ่มเติม ในการระงับเหตุรำคาญที่เกิดขึ้นในพื้นที่และดำเนินการต่อผู้กระทำผิดที่ก่อให้เกิด เหตุรำคาญ ประกอบกับมติคณะรัฐมนตรีเมื่อวันที่ 7 มกราคม 2568 ได้มีมาตรการป้องกันและแก้ไขปัญหามลพิษทางอากาศ (ฝุ่นละออง PM2.5) และจังหวัดกระบี่ได้มีหนังสือแจ้งให้องค์กรปกครองส่วนท้องถิ่นดำเนินการแล้ว ตามหนังสือจังหวัดกระบี่ ด่วนที่สุด ที่ กบ 0023.6/ว 444 ลงวันที่ 24 มกราคม 2568 **(เอกสาร 1)**

 **2. ข้อเท็จจริง**

 จังหวัดกระบี่ได้รับแจ้งจากกรมส่งเสริมการปกครองท้องถิ่นว่า เพื่อเป็นการส่งเสริม ให้องค์กรปกครองส่วนท้องถิ่นจัดการขยะเศษใบไม้กิ่งไม้เพื่อลดการเผาให้กับประชาชน จึงได้จัดทำแนวทางการจัดการขยะเศษใบไม้กิ่งไม้เพื่อลดการเผา ทั้งในระดับครัวเรือน องค์กรปกครองส่วนท้องถิ่น และจังหวัด ดังนั้น จึงขอความร่วมมือจังหวัดพิจารณาดำเนินการตามแนวทางฯ พร้อมทั้งแจ้งแนวทางดังกล่าวให้องค์กรปกครองส่วนท้องถิ่นในพื้นที่ทราบ โดยมีรายละเอียด ดังนี้

 **1.** **ระดับครัวเรือน**

1.1 กำจัดขยะหมุนเวียนโดยรวบรวมเศษใบไม้บริเวณโคนต้นไม้ สูงประมาณ 3 - 5 นิ้ว ฉีดน้ำให้เปียกพอประมาณ เพื่อสร้างปุ๋ยให้กับต้นไม้

1.2 ลดปริมาณขยะชีวภาพด้วยการทำปุ๋ยหมักจากใบไม้แบบไม่พลิกกอง โดยจัดทำเสวียนหรือคอกสำหรับใส่ใบไม้แห้ง และอาจเติมจุลินทรีย์ธรรมชาติเพื่อช่วยย่อยสลายให้เกิดเป็นปุ๋ยหมักต่อไป

1.3 ต่อยอดนวัตกรรมการจัดการขยะเพื่อลดการเผา โดยนำใบไม้มาใช้ผลิตเป็นเชื้อเพลิงอัดแท่ง เพื่อใช้เป็นพลังงานทดแทนในชุมชน

1.4 คัดแยกขยะมูลฝอย โดยแยกเศษกิ่งไม้ใบไม้จากเศษอาหาร หรือขยะเปียกอื่น ๆ บรรจุใส่ถุง เพื่อให้รถบรรทุกขยะรวบรวม เก็บขน และนำไปกำจัดอย่างถูกวิธีหรือทำปุ๋ยหมักชีวภาพต่อไป

**2.** **ระดับองค์กรปกครองส่วนท้องถิ่น**

2.1 สนับสนุนให้มีสถานที่กลางสำหรับนำเศษกิ่งไม้ใบไม้ไปกำจัดอย่างถูกต้อง
หรือจัดให้มีบริการรถจัดเก็บขยะประเภทใบไม้ กิ่งไม้แห้ง หรือเศษวัชพืช เพื่อนำไปจัดการต่อ เช่น การทำปุ๋ยอินทรีย์หรือการแปรรูปเป็นวัสดุอื่น

2.2 สนับสนุนเทคโนโลยีในภาคการเกษตรทดแทนการเผา เช่น ใช้เครื่องย่อยกิ่งไม้ใบไม้ ซึ่งช่วยลดมลพิษจากการเผาเศษวัสดุธรรมชาติ โดยเศษกิ่งไม้ใบไม้จากการย่อยสามารถนำไปคลุมหน้าดิน รักษาความชื้น และเพิ่มสารอาหารให้กับดิน

2.3 มีกติกาในระดับพื้นที่ร่วมกับประชาชนในการลดการเผาเศษกิ่งไม้ใบไม้ รวมทั้ง ส่งเสริมนโยบายการลดการเผา เช่น จัดทำสถานีใบไม้ กิ่งไม้ใบไม้แลกเงิน/ปุ๋ย

/2.4 ประชาสัมพันธ์…

- 2 -

 2.4 ประชาสัมพันธ์ รณรงค์ สร้างความเข้าใจกับประชาชนให้งดเผากิ่งไม้ใบไม้ และสร้างการรับรู้ให้ตระหนักถึงผลกระทบที่เกิดขึ้นจากการเผา เช่น มลพิษฝุ่นละอองขนาดเล็ก PM2.5 รวมทั้ง สอดส่องดูแลให้ประชาชนในพื้นที่ปฏิบัติตามอย่างเข้มงวด

 **3.** **ระดับจังหวัด**

3.1 พัฒนานวัตกรรมเพื่อเพิ่มมูลค่า ด้วยเศรษฐกิจหมุนเวียน พร้อมจัดการระบบตลาดรองรับ โดยประสานหน่วยงานเอกชนรับซื้อใบไม้ เพื่อทำปุ๋ยหมัก/อาหารสัตว์ต่อไป

3.2 บังคับใช้กฎหมายลงโทษผู้กระทำผิด ตามพระราชบัญญัติการสาธารณสุข พ.ศ. 2535 และกฎหมายอื่นที่เกี่ยวข้อง พร้อมทั้งมีหน่วยเคลื่อนที่เร็วเพื่อเฝ้าระวัง ติดตาม และมีศูนย์บริหาร การจัดการเผาของจังหวัดเพื่อร่วมบริหารจัดการและสั่งการ **(เอกสาร 2)**

 **3. ข้อเสนอ/ข้อพิจารณา**

 เห็นควรแจ้งแนวทางการจัดการขยะเศษใบไม้กิ่งไม้เพื่อลดการเผาให้องค์กรปกครองส่วนท้องถิ่นทราบและพิจารณาดำเนินการต่อไป

 จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้



**สำเนาคู่ฉบับ**

ที่ กบ ๐๐๒๓.6/ว ศาลากลางจังหวัดกระบี่

 ๙/๑๐ ถนนอุตรกิจ กบ ๘๑๐๐๐

 กุมภาพันธ์ ๒๕๖8

เรื่อง แนวทางการจัดการขยะเศษใบไม้กิ่งไม้เพื่อลดการเผา

เรียน นายอำเภอ ทุกอำเภอ และนายกเทศมนตรีเมืองกระบี่

อ้างถึง หนังสือจังหวัดกระบี่ ด่วนที่สุด ที่ กบ 0023.6/ว 444 ลงวันที่ 24 มกราคม 2568

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ด่วนที่สุด ที่ มท 0821.3/ว 669

 ลงวันที่ 13 กุมภาพันธ์ 2568 จำนวน 1 ชุด

 ตามหนังสือที่อ้างถึง จังหวัดกระบี่ได้แจ้งแจ้งแนวทางการดำเนินการตามอำนาจหน้าที่ขององค์กรปกครองส่วนท้องถิ่นที่ได้กำหนดไว้ในพระราชบัญญัติการสาธารณสุข พ.ศ. 2535 และที่แก้ไขเพิ่มเติม ในการระงับเหตุรำคาญที่เกิดขึ้นในพื้นที่และดำเนินการต่อผู้กระทำผิดที่ก่อให้เกิด เหตุรำคาญ ประกอบกับ มติคณะรัฐมนตรีเมื่อวันที่ 7 มกราคม 2568 ได้มีมาตรการป้องกันและแก้ไขปัญหามลพิษทางอากาศ (ฝุ่นละออง PM2.5) นั้น

จังหวัดกระบี่ได้รับแจ้งจากกรมส่งเสริมการปกครองท้องถิ่นว่า เพื่อเป็นการส่งเสริม ให้องค์กรปกครองส่วนท้องถิ่นจัดการขยะเศษใบไม้กิ่งไม้เพื่อลดการเผาให้กับประชาชน จึงได้จัดทำแนวทางการจัดการขยะเศษใบไม้กิ่งไม้เพื่อลดการเผา ทั้งในระดับครัวเรือน องค์กรปกครองส่วนท้องถิ่น ดังนั้น จังหวัดกระบี่จึงขอให้องค์กรปกครองส่วนท้องถิ่นพิจารณาดำเนินการตามแนวทางฯ โดยมีรายละเอียด ดังนี้

1. ระดับครัวเรือน

1.1 กำจัดขยะหมุนเวียนโดยรวบรวมเศษใบไม้บริเวณโคนต้นไม้ สูงประมาณ 3 - 5 นิ้ว ฉีดน้ำให้เปียกพอประมาณ เพื่อสร้างปุ๋ยให้กับต้นไม้

1.2 ลดปริมาณขยะชีวภาพด้วยการทำปุ๋ยหมักจากใบไม้แบบไม่พลิกกอง โดยจัดทำเสวียนหรือคอกสำหรับใส่ใบไม้แห้ง และอาจเติมจุลินทรีย์ธรรมชาติเพื่อช่วยย่อยสลายให้เกิดเป็นปุ๋ยหมักต่อไป

1.3 ต่อยอดนวัตกรรมการจัดการขยะเพื่อลดการเผา โดยนำใบไม้มาใช้ผลิตเป็นเชื้อเพลิง อัดแท่ง เพื่อใช้เป็นพลังงานทดแทนในชุมชน

1.4 คัดแยกขยะมูลฝอย โดยแยกเศษกิ่งไม้ใบไม้จากเศษอาหาร หรือขยะเปียกอื่น ๆ บรรจุใส่ถุง เพื่อให้รถบรรทุกขยะรวบรวม เก็บขน และนำไปกำจัดอย่างถูกวิธีหรือทำปุ๋ยหมักชีวภาพต่อไป

2. ระดับองค์กรปกครองส่วนท้องถิ่น

2.1 สนับสนุนให้มีสถานที่กลางสำหรับนำเศษกิ่งไม้ใบไม้ไปกำจัดอย่างถูกต้อง
หรือจัดให้มีบริการรถจัดเก็บขยะประเภทใบไม้ กิ่งไม้แห้ง หรือเศษวัชพืช เพื่อนำไปจัดการต่อ เช่น การทำปุ๋ยอินทรีย์หรือการแปรรูปเป็นวัสดุอื่น

2.2 สนับสนุนเทคโนโลยีในภาคการเกษตรทดแทนการเผา เช่น ใช้เครื่องย่อยกิ่งไม้ใบไม้ ซึ่งช่วยลดมลพิษจากการเผาเศษวัสดุธรรมชาติ โดยเศษกิ่งไม้ใบไม้จากการย่อยสามารถนำไปคลุมหน้าดิน รักษาความชื้น และเพิ่มสารอาหารให้กับดิน

/2.3 มีกติกา...

- 2 -

2.3 มีกติกาในระดับพื้นที่ร่วมกับประชาชนในการลดการเผาเศษกิ่งไม้ใบไม้ รวมทั้ง ส่งเสริมนโยบายการลดการเผา เช่น จัดทำสถานีใบไม้ กิ่งไม้ใบไม้แลกเงิน/ปุ๋ย

2.4 ประชาสัมพันธ์ รณรงค์ สร้างความเข้าใจกับประชาชนให้งดเผากิ่งไม้ใบไม้ และสร้างการรับรู้ให้ตระหนักถึงผลกระทบที่เกิดขึ้นจากการเผา เช่น มลพิษฝุ่นละอองขนาดเล็ก PM2.5 รวมทั้ง สอดส่องดูแลให้ประชาชนในพื้นที่ปฏิบัติตามอย่างเข้มงวด

รายละเอียดปรากฏตามสิ่งที่ส่งมาด้วย

 จึงเรียนมาเพื่อพิจารณาดำเนินการต่อไป สำหรับอำเภอให้แจ้งองค์กรปกครองส่วนท้องถิ่น ในพื้นที่ทราบและพิจารณาดำเนินการด้วย

ขอแสดงความนับถือ

สำนักงานส่งเสริมการปกครองท้องถิ่นจังหวัด

กลุ่มงานบริการสาธารณะท้องถิ่นและประสานงานท้องถิ่นอำเภอ

โทร. ๐-๗๕๖1-1899